சவால்மிக்க பெண்களுக்கான ஹெப்டத்லானில் இந்திய வீராங்கனை ஸ்வப்னா பர்மன் மொத்தம் 6,026 புள்ளிகளுடன் முதலிடத்தை பிடித்து தங்கப்பதக்கத்துக்கு முத்தமிட்டார். உயரம் தாண்டுல், ஈட்டி எறிதலில் முதலிடம் பிடித்த ஸ்வப்னா, கடைசியாக நடந்த 800 மீட்டர் ஓட்டத்தில் 808 புள்ளிகள் பெற்றதும் அவரது கழுத்தில் தங்கப்பதக்க மாலை விழுவது உறுதியானது. அவருக்கு களத்தில் கடும் போட்டி அளித்த சீனாவின் வாங் குயங்லிங் 5,954 புள்ளிகளுடன் வெள்ளிப்பதக்கத்தை வசப்படுத்தினார். இன்னொரு இந்திய வீராங்கனை பூர்ணிமா 5,837 புள்ளிகளுடன் 4–வது இடத்தை பெற்று ஏமாற்றம் அளித்தார்.